གང་ལྟར་༼སྦ་བཞེད་༽དང་༼རྦ་བཞེད་༽དེ་བཞིན་༼དབའ་བཞེད་༽ད་དུང་༼འབའ་བཞེད་༽ཅེས་ཁ་བྱང་གི་དག་ཆ་སོ་སོར་མཆིས་པ་ལྟར་གཞུང་དངོས་ཀྱི་མ་ཕྱིའང་མི་འདྲ་བར་ལོགས་སུ་ཡོད་པ་ནི་མོན་གྱི་༼རྡོར་གཅོད་༽ལས་ཀྱང་ཚབས་ཆེ་བར་མཐོང༌།འོན་ཀྱང་ཅུང་རྙིང་དྲི་དྲོ་བ་ནི་༼དབའ་བཞེད་༽དེ་ཉིད་ཡིན་བཟོར་སྣང་བས།དེའི་ནང་བྱབྱམེས་སྲོང་བཙན་སྒམ་པོས་ནི་དམ་པའི་ཆོས་མཛད་པའི་སྲོལ་དེ་ཙམ་ཞིག་བཏོད་དོ་བྱབྱཞེས་པའི་ཚིག་དུམ་ཞིག་བྱུང་བ་ཕྱི་མ་དག་གིས་མེད་པར་བཏང་ཚུལ་ལ་གཞིགས་ན་གློ་བུར་ཐོག་རྒྱག་ཏུ་རྒྱས་པའི་སྲོང་བཙན་གྱི་མཛད་འཕྲིན་རླབས་ཆེན་དེ་དག་ནམ་ཞིག་ནས་གསར་བཟོས་ཀྱིས་སྤེལ་བའང་ཞོར་དུ་ཤེས།དེ་བས་བྱབྱཁྲི་སྲོང་ལྡེ་བཙན་རྒྱ་ཚ་བྱབྱཟེར་ནས་བཙན་པོའི་ཤ་ཁྲག་ཀྱང་རྒྱ་ལ་གཏུགས་པར་བརྩོན་པའི་༼སྦ་བཞེད་༽སོགས་ནི་རྫུན་སྒྲོམ་རང་སྟེ།ཐང་གི་ཡིག་ཚང་དང་ཏུན་ཧོང་གི་ཤོག་དྲིལ་ལྟར་ན་གྱིམ་ཤིང་ཀོང་ཇོ་ནི་ས་མོ་ཡོས་ཏེ་ཕྱི་ལོ་༧༣༩ལོར་འདས་ཤིང༌།ཁྲི་སྲོང་ནི་ཆུ་ཕོ་རྟ་སྟེ་ཕྱི་ལོ་༧༤༢ལོར་འཁྲུངས་སྟབས།ཁོང་གཉིས་ཡུམ་སྲས་ཡིན་ཐབས་ཀྱང་བྲལ་ལ།གནད་དོན་འདིས་༼སྦ་བཞེད་༽སོགས་ནི་ཞང་བོད་ཆོས་རིག་གི་ལོ་རྒྱུས་རྣལ་མ་འགུམས་པའི་མཚོན་ཆར་འཁུམས་སོ།།